SET พลิกปิดลบ 5 จุด เซ่นข่าว “ปรีดี ดาวฉาย” ลาออกรมว.คลัง
SET พลิกปิดลบ 5 จุด เซ่นข่าว "ปรีดี ดาวฉาย" ลาออกรมว.คลัง
1 ก.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,305.57 จุด ลดลง 5.09 จุด (-0.39%) มูลค่าการซื้อขาย 48,635.56 ล้านบาท
10 หุ้นกดดัชนีวันนี้

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงบ่ายนี้ปรับตัวลง รับ Sentiment ลบจากกระแสข่าวนายปรีดี ดาวฉาย ยื่นหนังสือลาออกจากตำแหน่ง รมว.คลัง หลังเข้ารับตำแหน่งมาได้กว่า 2 สัปดาห์ ทำให้คนเห็นว่ามีปัญหาภายใน ซึ่งก็จะไม่ดีต่อเศรษฐกิจด้วย เพราะเวลานี้ต่างต้องการมาตรการกระตุ้นเศรษฐกิจจากภาครัฐฯ เมื่อออกมาแบบนี้ก็ทำให้ความเชื่อมั่นจากนักลงทุนสถาบันลดลง
ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ เช่นเดียวกับตลาดในยุโรปที่เทรดบ่ายนี้ก็เคลื่อนไหวทั้งในแดนบวก-ลบ ส่วนดาวโจนส์ฟิวเจอร์สก็อ่อนตัวลง โดยดัชนีผู้จัดการฝ่ายจัดซื้อ (PMI) ของยูโรโซนก็ออกมาตามคาด แต่คืนนี้ให้ติดตามดัชนีภาคการผลิตเดือนส.ค.จากสถาบันจัดการด้านอุปทานของสหรัฐ (ISM) และติดตามตัวเลขการจ้างงานนอกภาคเกษตรของสหรัฐฯในวันศุกร์นี้ (4 ก.ย.)
แนวโน้มการลงทุนในพรุ่งนี้ (2 ก.ย.) นายวีระวัฒน์ กล่าวว่า ตลาดฯยังมีโอกาสที่จะผันผวนได้ พร้อมให้แนวรับ 1,300-1,290 จุด ส่วนแนวต้าน 1,320 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPF มูลค่าการซื้อขาย 2,542.62 ล้านบาท ปิดที่  31.50 บาท ลดลง 0.75 บาท
BAM มูลค่าการซื้อขาย 1,687.51 ล้านบาท ปิดที่  22.50 บาท ลดลง 0.80 บาท
KBANK มูลค่าการซื้อขาย 1,501.96 ล้านบาท ปิดที่  82.75 บาท ลดลง 1.50 บาท
CPALL มูลค่าการซื้อขาย 1,455.96 ล้านบาท ปิดที่ 63.00 บาท ลดลง 0.50 บาท
MINT มูลค่าการซื้อขาย 1,384.16 ล้านบาท ปิดที่ 21.80 บาท ลดลง 0.60 บาท